སྲིད་འཛིན་རིམ་པའི་ཁྱད་པར་ལྟར་ན།མིག་སྔར་་རྫོང་ཨུ་ཧྲུའུ་ཅི་མང་ཆེ་བ་ནི་ཁྲུའུ་ཡི་རིམ་པར་གཏོགས་པ་དང་།རྫོང་ཨུ་ཧྲུའུ་ཅིས་རྒྱལ་ཡོངས་ཁྲུའུ་ཡི་རིམ་པའི་དཔོན་རིགས་ལས་བརྒྱ་ཆའི་གཅིག་ཙམ་ལས་མི་ཟིན་མོད།ཁོ་ཚོ་ནི་དམིགས་བསལ་ཅན་གྱི་ལས་བྱེད་སྡེ་ཁག་ཅིག་ཡིན་པ་དང་།ཁོ་ཚོའི་ལས་སྒྲུབ་ནུས་པ་དང་བྱ་སྤྱོད་བཟང་ངན་གྱིས་ཐད་ཀར་ཆབ་སྲིད་ཀྱི་རྣམ་པ་དང་སྤྱི་ཚོགས་འཕེལ་རྒྱས་ལ་ཤུགས་རྐྱེན་ཐེབས་སྲིད།མི་གྲངས་ཁྲི་བཅུ་ནས་ཁྲི་བརྒྱ་ལྷག་ཡོད་པའི་རྫོང་ཞིག་ལ་ཁ་ལོ་བསྒྱུར་དགོས་ན།སྲིད་སྐྱོང་གི་རྨང་གཞིའི་ནུས་པ་ངེས་ཅན་ལྡན་དགོས་པས།རྫོང་ཨུ་ཧྲུའུ་ཅིའི་གོ་གནས་ནི་དཔོན་རིགས་མང་པོས་གོ་གནས་ཡར་སྤོའི་ཐེམ་སྐས་འགངས་ཆེན་ཞིག་ཏུ་གྱུར་འདུགཡིན་ཡང་ཤེས་དགོས་པ་ཞིག་ལ།རྫོང་ཨུ་ཧྲུའུ་ཅིའི་དཔུང་ཁག་གིི་སྤྱིའི་རྣམ་པ་ནི་ལེགས་པོར་འདུག་སྟེ།རྫོང་ཨུ་ཧྲུའུ་ཅི་མང་ཆེ་བ་ནི་སྤྱོད་པ་གཙང་ཞིང་ལྷག་བསམ་རྣམ་དག་གིས་གཞུང་དོན་སྒྲུབ་པ་དང་།རྩོད་སེམས་ལྷོད་མེད་སྒོས་གཞུང་དོན་ལ་བྲེལ་བཞིན་འདུགདཔེར་ན་ཅའོ་ཡུས་ལུའུ་དང་ཀུའུ་ཝུན་ཁྲང་སོགས་ལྟ་བུ་ནི་མི་དམངས་ཀྱི་རྫོང་ཨུ་ཧྲུའུ་ཅིའི་མིག་ལྟོས་བྱེད་ས་རེད།ཉེ་བའི་ལོ་འགའི་ནང་དུའང་།ས་གནས་མང་པོར་སྔོན་ཐོན་མིག་དཔེ་བལྟ་སའི་རྫོང་ཨུ་ཧྲུའུ་ཅི་གང་མང་བྱུང་འདུག་ལ།ཁོང་རྣམ་པའི་སྤྱོད་བཟང་མཛད་རྗེས་དང་ཀུན་ཕན་ལྷག་བསམ་གྱིས་མི་དམངས་མང་ཚོགས་ཀུན་ལ་ཡིད་འགུལ་ཆེན་པོ་ཐེབས་སུ་བཅུག་འདུག